S-au urcat in joaca pe o pasarela CFR ca sa se fotografieze si au fost electrocutati dupa care cazut mai multi metri in gol. Sunt doi tineri bucuresteni care au ajuns la spital in stare grava.

Dorinta de a iesi in evidenta cu orice pret i-a costat scump. Medicii sunt rezervati in privinta lor. In acest timp, politistii au demarat o ancheta. De ce doi baieti au reusit sa urce pe o pasarela de cale ferata din Parcul Herastrau? Nu era niciun obstacol care sa-i impiedice?

Pentru o asemenea imagine cei doi tineri si-au riscat vietile. Martorii spun ca cei doi baieti au urcat pe acese sacari s-au chinuit si au si reusit sa ajunga acolo sus.

Din acel punct, ar fi vrut sa faca o fotografie cu telefonul mobil.

Practic au provocat un arc electric moment in care au trecut prin ei 27 de mii de volti. Impactul a fost cumplit. Arsi pe trup s-au prabusit 4 metri in gol.

Alexandru Cicioi, medic ambulanta: "Unul e in stare grava, cu arsura aproximativ 60% din suprafata corpului, gradele 2-3. Pe celalalt l-au preluat colegii si erau arsuri la un membru superior, doar unul dintre ei e in coma indusa din cauza durerilor puternic pe care le avea."

Echipajele SMURD venite la fata locului i-au preluat cei doi baieti si i-au transportat la spital. Starea unuia dintre ei este incerta. La locul faptei au ramas anchetatorii .

In urma cu un an, 10 copii au fost electrocutati dupa ce s-au urcat pe pasarele sau pe trenuri ca sa se fotografieze. Trei dintre ei au fost ucisi de curentul electric foarte puternic. La vremea respectiva, autoritatile explicau:

Subcomisar Sorin Marinescu, Politia Transporturi: "Exista o lege speciala prin care se interzice accesul in zona caii ferate. Exista in zona garii panouri care interzic acest acces."

Numai ca adolescentii nu tin cont de panouri si mesaje.